b'\n_START_ARTICLE_\nFjodor Vasiljevi\xc4\x8d Sazanov\n_START_SECTION_\n\xc5\xbdivljenje\n_START_PARAGRAPH_\nLeta 1790 je vstopil v voja\xc5\xa1ko \xc5\xa1olo poljskega plemstva, ki jo je kon\xc4\x8dal leta 1796; takrat je postal pa\xc5\xbe na vrhovnem sodi\xc5\xa1\xc4\x8du, kjer je ostal do leta 1802. 24. septembra 1802 je postal poro\xc4\x8dnik in bil dodeljen dvornemu lovskemu polku. 15. maja 1803 je postal bataljonski adjutant. Udele\xc5\xbeil se je vojne tretje koalicije._NEWLINE_Leta 1806 je postal \xc5\xa1tabni stotnik; nato se je udele\xc5\xbeil tudi vzhodnopruske kampanje leta 1807. 29. decembra 1809 je bil povi\xc5\xa1an v polkovnika. 27. marca 1810 je sam zaprosil, da bi se udele\xc5\xbeil bojev proti Turkom, kar so mu tudi odobrili. Postal je poveljnik 11. lovskega polka, s katerim se je udele\xc5\xbeil ve\xc4\x8d bitk._NEWLINE_30. maja 1811 je postal poveljnik 40. lovskega polka, s katerim se je udele\xc5\xbeil patriotske vojne leta 1812. Leta 1814 je bil povi\xc5\xa1an v generalmajorja za zasluge med patriotsko vojno._NEWLINE_Udele\xc5\xbeil se je tudi vojne \xc5\xa1este koalicije, med katero je leta 1815 postal poveljnik 3. brigade 11. pehotne divizije. A zaradi starih ran je bil \xc5\xa1e isto leto poslan na bolni\xc5\xa1ki dopust._NEWLINE_Upokojil se je 20. februarja 1816.'